Tonava-Auenin kansallispuistoTonavaa Hainburgin lähistöllä

|  |  |
| --- | --- |
| Sijainti | 
Wien ja Ala-Itävalta, Itävalta |
| Lähin kaupunki | 
Wien |
| Pinta-ala | 
93 km2 |

Hallinto| Nimi alkuperäiskielellä | 
Nationalpark Donau-Auen |
| Tyyppi | 
national park (käännä suomeksi)View and modify data on Wikidata  |
| Perustettu | 
1996 |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Tonava-Auenin kansallispuisto** (saks. *Nationalpark Donau-Auen*) on luonnonsuojelualue Itävallassa, ja käsittää 93 km2 Wienissä ja Ala-Itävallassa. Se on yksi suurimmista jäljellä olevista Tonavan tulvatasangoista Keski-Euroopassa. Puistoon kuuluu Lobaun alue Wienissä, sekä alueita Groß-Enzersdorfin, Orth an der Donaun, Eckartsaun, Engelhartstettenin, Hainburgin, Bad Deutsch-Altenburgin, Petronell-Carnuntumin, Regelsbrunnin, Haslau-Maria Ellendin, Fischamendin ja Schwechatin kunnista Tonavan varrella.

Tonava-Auenin kansallispuiston kartta

Luonto
------

Tonava-Auenin kansallispuistossa on 38 km suojeltuja kosteikkoja sekä 36 km osuus, jossa Tonava virtaa vapaasti. Joki mutkittelee voimakkaasti, luoden sorasärkkiä, suvantoja ja juoluoita. Puiston pinta-alasta on 65% joenrantametsää, 15% niittyjä ja 20% vesistöjä.

### Eläimistö

Kansallisupuiston alueella tavataan yli 30 nisäkäslajia, 100 pesivää lintulajia, 8 matelijalajia, 13 sammakkoeläinlajia ja noin 50 kalalajia. Puiston lajeista tunnetuimpia ovat Tonavan rupilisko, euroopansuokilpikonna, koirakala, merikotka, kuningaskalastaja, euroopanmajava, kirjojokikorento ja noppakäärme.

### Kasvillisuus

Puistossa arvellaan olevan yli 700 kasvilajia. Niiden joukossa on mm. mustapoppeli, siperiankurjenmiekka, ja erittäin harvinaisena sahalehti. Lisäksi puistossa esiintyy erilaisia kämmeköitä, mähkiä ja lukuisia muita Keski-Euroopan jokien ja joenvarsien kasvilajeja kuten järviruokoa, salavia, oratuomia, vesiherneitä ja ulpukoita.

Etymologia
----------

Saksan kielen sana *Aue* tai *Au* tarkoittaa viljeltyä seutua joen varressa. Se esiintyy monissa saksalaisissa paikannimissä, mukaan lukien Tonavan saksankielisessä nimessä *Donau*. Sana viittaa metsiin, niittyihin ja kosteikkoihin jokien ja purojen varsilla, etenkin tulvatasangoilla.

Kuvia
-----

* Tonavan vanhaa uomaa Schönaun lähellä.Tonavan vanhaa uomaa Schönaun lähellä.
* Kevättulvaa Schönaun ja Orth an der Donaun välillä.Kevättulvaa Schönaun ja Orth an der Donaun välillä.
* Peltoa ja metsämaata kansallispuiston alueella.Peltoa ja metsämaata kansallispuiston alueella.
* Majavan pesä Hainburin lähellä.Majavan pesä Hainburin lähellä.
* Unkarinhöyhenheinää ja kämmeköitä Lobaun alueella, missä on suotuisa mikroilmasto.Unkarinhöyhenheinää ja kämmeköitä Lobaun alueella, missä on suotuisa mikroilmasto.
* Villinä kasvava viiniköynnös on erittäin harvinainen Itävallan Donauauenissa.Villinä kasvava viiniköynnös on erittäin harvinainen Itävallan Donauauenissa.
* Lännenkalliokielo.Lännenkalliokielo.
* Harvinaisen ruusukalkkikämmekän kasvustoa.Harvinaisen ruusukalkkikämmekän kasvustoa.
* Uhanalaisia soikkokämmeköitä.Uhanalaisia soikkokämmeköitä.
* Erittäin uhanalaisen hämähäkkiorhon kukat matkivat naaraspuolista maamehiläistä ja houkuttelevat täten uroksia pölyttämään ne.Erittäin uhanalaisen hämähäkkiorhon kukat matkivat naaraspuolista maamehiläistä ja houkuttelevat täten uroksia pölyttämään ne.
* Sveitsinmähkä (Schweiz-Moosfarn) on mitättömän näköinen mähkä. Se on uhanalainen Itävallassa.Sveitsinmähkä (Schweiz-Moosfarn) on mitättömän näköinen mähkä. Se on uhanalainen Itävallassa.

Lähteet
-------

1. 1 2 3 4 5 6  [ Donau-Auen
National Park]  2011. Nationalparks Austria. Viitattu 15.12.2021. (englanniksi)
2. ↑  Flora  2011. Nationalpark Donau Auen. Viitattu 15.12.2021. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tonava-Auenin kansallispuisto**.
* Kansallispuiston nettisivut (englanniksi)